El refugi antiaeri de Sant Adrià del Besòs és un refugi antiaeri que es va construir a Sant Adrià de Besòs (Província de Barcelona) durant la Guerra Civil espanyola l'any 1937. Per evitar en part la massacre dels bombardeigs, l'ajuntament va decidir començar la construcció del refugi a la placeta Macià. L'obra va ser dirigida per l'arquitecte Juan Maymó, i les obres es van acabar el 1938, any que Barcelona va sofrir l'atac aeri el gener i el març. Finalment, amb l'entrada del bàndol nacional, el refugi es va tancar durant el mes de març de 1939. Gairebé seixanta anys després, el 2006, el refugi va tornar a obrir les seves portes, amb la rehabilitació realitzada per l'arquitecta Judit Bellostes. Té una capacitat per 80 o 100 persones i pot ser visitat.